**Bilag 3 til**

Udbudsbetingelser

for

indgåelse af beredskabskontrakt for isbrydning i farvandet syd for Fyn

**Definitoriske afgrænsninger af beredskabsområdet**

Beredskabsområdet farvandet syd for Fyn defineres inden for følgende grænser:

* Mod vest en lige linje gennem Skjoldnæs Fyr på Ærø og position 55º04’5 N - 010º04’5 E på Horneland.
* Mod syd mellem Ærø og Langeland breddeparallellen 54º50’0 N
* Mod øst medianen 010º44’0 E
* ind mod havnene i området mellem ovennævnte afgrænsninger således:
* Fåborg havn: indtil den røde sideafmærkning Laksholm Fl (2) R. 5s i position 55º02’6 N - 010º14’1 E.
* Søby havn: indtil havnemolerne;
* Ærøskøbing havn: indtil anduvningsbøjen i position 54º04’4 N - 010º25’4 E ved Møllegab
* Marstal havn: nordfra indtil anduvningsbøjen i position 54º52’6 N - 010º34’2 E for enden af renden ved Mandens Grund; sydfra indtil anduvningsbøjen i position 54º50’5 N - 010º32’8 E ud for Ærøshale
* Rudkøbing havn: nordfra indtil anduvningsbøjen i position 54º58’9 N - 010º43’0 E
* Svendborg havn: indtil de i søkortet definerede havnegrænser.

Ansvaret for isbrydning i havnene og lige uden for havnene i beredskabsområdet påhviler således havnene selv.

Havnene inden for beredskabsområdet kan rekvirere assistance fra den af MST chartrerede isbryder, mod at blive faktureret 100 % af timeprisen for den udførte effektive isbrydning.